Jarkko Tontti

Jarkko Olavi Tontti (s. 9. joulukuuta 1971 Tampere) on suomalainen kirjailija, runoilija ja juristi. Hän on julkaissut useita romaaneja, esseekokoelmia ja runoteoksia vuodesta 2006 lähtien.

Elämä ja ura 
Tontti kirjoitti ylioppilaaksi Tampereen klassillisesta lukiosta keväällä 1990. Hän opiskeli oikeustiedettä, kirjallisuutta ja filosofiaa Helsingissä, Edinburghissa, Brysselissä ja Berliinissä ja väitteli oikeustieteen tohtoriksi Helsingin yliopistosta vuonna 2002.

Tontti on työskennellyt juristina eduskunnassa, oikeusministeriössä, Espoon käräjäoikeudessa ja opettajana Helsingin yliopistossa. Tontti on myös toiminut eri ihmisoikeusjärjestöissä. Vuosina 2011–2014 hän oli kirjailijoiden sananvapausjärjestö Suomen PENin puheenjohtaja ja vuosina 2013-2019 PEN Internationalin hallituksen johtoryhmän jäsen. Tontti oli ulkoministeriön ihmisoikeusasiain neuvottelukunnan jäsen vuosina 2007–2015 ja eduskunnan oikeusasiamiehen ihmisoikeusvaltuuskunnan jäsen vuosina 2016-2020. Vuosina 2010–2011 hän toimi opetus- ja kulttuuriministeriön tekijänoikeustoimikunnan jäsenenä.

Vuosina 2008–2011 Tontti oli Nuoren Voiman Liiton hallituksen jäsen. Hän on edustanut Suomen Kirjailijaliittoa tekijänoikeusjärjestö Sanaston hallituksessa 2009–2013 ja 2020- ja Kopioston hallituksessa 2012–2013. Taiteilijoiden ja kansanedustajien Arkadia-seuran varapuheenjohtajana Tontti toimi vuosina 2009-2011. Vuosina 2019-2021 hän oli Suomen Kirjailijaliiton johtokunnan jäsen.
 
Tontille on myönnetty Viron valtion kunniamerkki, Marianmaan risti.

Kirjailija 
Vuonna 2006 ilmestyi Tontin esikoisrunokokoelma Vuosikirja, joka sai Kalevi Jäntin kirjallisuuspalkinnon. Teos oli ehdolla myös Helsingin Sanomien kirjallisuuspalkinnon saajaksi.

Tontin ensimmäinen romaani Luokkakokous ilmestyi vuonna 2007, toinen runokokoelma Jacasser vuonna 2009 ja toinen romaani Sali vuonna 2011. Samana vuonna Tontilta ilmestyi esseekokoelma Koti, uskonto ja isänmaa. Hän on kirjoittanut myös fantasiaromaanin Vedeeran taru (2012), joka voitti Lasten LukuVarkaus -kirjallisuuspalkinnon vuonna 2013. Syksyllä 2013 häneltä ilmestyi romaani Lento, vuonna 2016 esseekokoelma Viisastuminen sallittu ja syksyllä 2018 romaani Perintö. Vuonna 2018 ilmestyi Tontin toinen fantasiaromaani Vedeera vaarallisilla vesillä ja vuonna 2022 sarjan kolmas osa Vedeera ja polttavan auringon maa.

Vuonna 2020 ilmestynyt runokokoelma Lain laita oli Runeberg-kirjallisuuspalkinnon ehdokkaana.

Tontin uusin romaani on vuonna 2021 ilmestynyt Haavaja uusin esseekokoelma vuonna 2022 ilmestynyt Tarkoituksista ja keinoista.

Runoteosten, esseekokoelmien ja romaanien lisäksi Tontti on julkaissut kolumneja sekä kirjoituksia filosofiasta ja juridiikasta. Tontin runoja on käännetty saksaksi, englanniksi, ranskaksi, italiaksi, espanjaksi, puolaksi, sloveeniksi, ruotsiksi, tšekiksi, viroksi, japaniksi, portugaliksi, kreikaksi, latinaksi, kroatiaksi, romaniaksi, venäjäksi ja marathiksi.

Hän on ollut kolumnisti Ekonomi-lehdessä (2010–2012) ja HS.fi:ssä (2013–2015) sekä Verkkouutisissa.

Vuodesta 2021 alkaen Tontilla on myös ollut oma Jarkko Tontti -podcast.

Teokset

Runokokoelmat

Romaanit

Esseekokoelmat

Fantasiaromaanit

Kollektiiviromaani

Toimitustyöt

Väitöskirja

Tietokirjoja

Lähteet

Aiheesta muualla 

 Kotisivut ja verkkopäiväkirja.
 Jarkko Tontti Otavan sivuilla.

Suomalaiset runoilijat
Suomalaiset kirjailijat
Suomalaiset fantasiakirjailijat
Suomalaiset lasten- ja nuortenkirjailijat
Suomalaiset juristit
Suomalaiset esseistit
Suomalaiset oikeustieteilijät
Suomalaiset bloginpitäjät
Podcast-juontajat
Kalevi Jäntin palkinnon saajat
Vuonna 1971 syntyneet
Elävät henkilöt